CELEX: 32021D0456
Language: el
Date: 2021-03-12 00:00:00
Title: Εκτελεστική απόφαση (ΕΕ) 2021/456 της Επιτροπής της 12ης Μαρτίου 2021 για την τροποποίηση της εκτελεστικής απόφασης (ΕΕ) 2020/1604 όσον αφορά τον καθορισμό των τιμών αναφοράς για ορισμένους εισαγωγείς και παραγωγούς για την περίοδο από την 1η Ιανουαρίου 2021 έως την 31η Δεκεμβρίου 2023 [κοινοποιηθείσα υπό τον αριθμό C(2021) 1155] (Τα κείμενα στην αγγλική, γαλλική, γερμανική και ολλανδική γλώσσα είναι τα μόνα αυθεντικά) (Κείμενο που παρουσιάζει ενδιαφέρον για τον ΕΟΧ)

16.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 90/1
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/456 ΤΗΣ ΕΠΙΤΡΟΠΗΣ
         της 12ης Μαρτίου 2021
         για την τροποποίηση της εκτελεστικής απόφασης (ΕΕ) 2020/1604 όσον αφορά τον καθορισμό των τιμών αναφοράς για ορισμένους εισαγωγείς και παραγωγούς για την περίοδο από την 1η Ιανουαρίου 2021 έως την 31η Δεκεμβρίου 2023
         
            
               [κοινοποιηθείσα υπό τον αριθμό C(2021) 1155]
            
         
         (Τα κείμενα στην αγγλική, γαλλική, γερμανική και ολλανδική γλώσσα είναι τα μόνα αυθεντικά)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (1), και ιδίως το άρθρο 16 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2020/1604 της Επιτροπής (2) καθορίζει τιμές αναφοράς για την περίοδο από την 1η Ιανουαρίου 2021 έως την 31η Δεκεμβρίου 2023 για κάθε εισαγωγέα ή παραγωγό που έχει νομίμως διαθέσει υδροφθοράνθρακες στην αγορά από την 1η Ιανουαρίου 2015 έως την 31η Δεκεμβρίου 2019, όπως προκύπτει από τις εκθέσεις που υποβλήθηκαν δυνάμει του άρθρου 19 του κανονισμού (ΕΕ) αριθ. 517/2014.
                  
               
                     (2)
                  
                  
                     Ο εκτελεστικός κανονισμός (ΕΕ) 2018/1992 της Επιτροπής (3) τροποποίησε τον εκτελεστικό κανονισμό (ΕΕ) αριθ. 1191/2014 (4), ώστε να καταστεί δυνατός ο διαχωρισμός των στοιχείων που υποβάλλονται για τις ποσότητες υδροφθορανθράκων που διατίθενται στην αγορά στο Ηνωμένο Βασίλειο και στην Ένωση των 27 κρατών μελών, από το ημερολογιακό έτος 2018 και εξής.
                  
               
                     (3)
                  
                  
                     Οι εισαγωγείς και οι παραγωγοί που είναι εγκατεστημένοι στο Ηνωμένο Βασίλειο υπέβαλαν πρόσθετα επαληθευμένα στοιχεία στην Επιτροπή, συμπληρώνοντας τις εκθέσεις που είχαν ήδη υποβάλει σύμφωνα με το άρθρο 19 του κανονισμού (ΕΕ) αριθ. 517/2014 για τα έτη 2015 έως 2017. Τα εν λόγω στοιχεία κάνουν διάκριση μεταξύ των υδροφθορανθράκων που διατίθενται στην αγορά στο Ηνωμένο Βασίλειο και στην Ένωση των 27 κρατών μελών.
                  
               
                     (4)
                  
                  
                     Για τον καθορισμό των τιμών αναφοράς για την περίοδο από την 1η Ιανουαρίου 2021 έως την 31η Δεκεμβρίου 2023, στις περιπτώσεις που εισαγωγείς και παραγωγοί ανέφεραν ότι διέθεσαν υδροφθοράνθρακες στην αγορά υλικά (δηλαδή όχι υπό τη μορφή αδειών) τόσο στο Ηνωμένο Βασίλειο όσο και στην Ένωση των 27 κρατών μελών, η εκτελεστική απόφαση (ΕΕ) 2020/1604 λαμβάνει υπόψη τις ποσότητες που διατίθενται στην αγορά στην Ένωση των 27 κρατών μελών.
                  
               
                     (5)
                  
                  
                     Σύμφωνα με το άρθρο 18 παράγραφος 2 του κανονισμού (ΕΕ) αριθ. 517/2014, όταν οι εισαγωγείς ή οι παραγωγοί εξουσιοδοτούν άλλους να χρησιμοποιήσουν την ποσόστωσή τους, οι αντίστοιχες ποσότητες υδροφθορανθράκων θεωρείται ότι έχουν διατεθεί στην αγορά από τις εν λόγω εταιρείες κατά τον χρόνο της εξουσιοδότησης. Δεν υπάρχουν διαθέσιμα υποβληθέντα στοιχεία που να επιτρέπουν τον διαχωρισμό των εγκρίσεων χρήσης ποσοστώσεων σε ποσότητες υδροφθορανθράκων που διατίθενται στην αγορά του Ηνωμένου Βασιλείου και στην Ένωση των 27 κρατών μελών. Επιπλέον, οι εισαγωγείς ή οι παραγωγοί δεν είναι σε θέση να προσδιορίσουν σε ποια αγορά χρησιμοποιήθηκε ή θα χρησιμοποιηθεί η εγκεκριμένη ποσόστωσή τους από την εξουσιοδοτηθείσα εταιρεία.
                  
               
                     (6)
                  
                  
                     Ταυτόχρονα, στις περιπτώσεις που εισαγωγείς ή παραγωγοί ανέφεραν υλική τοποθέτηση στην αγορά τόσο στο Ηνωμένο Βασίλειο όσο και στην Ένωση των 27 κρατών μελών, η εκτελεστική απόφαση (ΕΕ) 2020/1604 προβλέπει ότι ο ίδιος διαχωρισμός της αγοράς ισχύει επίσης για το σύνολο των εγκρίσεων χρήσης ποσοστώσεων που έχουν εκδοθεί από τους εν λόγω εισαγωγείς και παραγωγούς. Στο πλαίσιο αυτό, η εν λόγω εκτελεστική απόφαση θεωρεί ότι μόνο μέρος των εν λόγω εγκρίσεων έχει διατεθεί στην αγορά της Ένωσης των 27 κρατών μελών.
                  
               
                     (7)
                  
                  
                     Δεν υπάρχει άμεση σχέση μεταξύ του διαχωρισμού της αγοράς που σχετίζεται με τις ποσότητες υδροφθορανθράκων που διατίθενται υλικά στην αγορά και του διαχωρισμού της αγοράς όσον αφορά τις εγκρίσεις χρήσης ποσοστώσεων. Ως εκ τούτου, το σύνολο των εγκρίσεων χρήσης ποσοστώσεων που εκδόθηκαν από εισαγωγείς ή παραγωγούς οι οποίοι, κατά το ίδιο έτος για οποιοδήποτε από τα έτη από το 2015 έως το 2019, ανέφεραν ότι διέθεσαν υδροφθοράνθρακες στην αγορά τόσο στο Ηνωμένο Βασίλειο όσο και στην Ένωση των 27 κρατών μελών, θα πρέπει να θεωρείται ότι διατέθηκε στην αγορά στην Ένωση των 27 κρατών μελών.
                  
               
                     (8)
                  
                  
                     Στο πλαίσιο αυτό, θα πρέπει να υπολογιστούν εκ νέου οι τιμές αναφοράς για τους ενδιαφερόμενους εισαγωγείς και παραγωγούς για την περίοδο από την 1η Ιανουαρίου 2021 έως την 31η Δεκεμβρίου 2023. Ο εν λόγω εκ νέου υπολογισμός αφορά μόνο οκτώ εταιρίες, στις οποίες θα κοινοποιηθεί χωριστά η αντίστοιχη τιμή αναφοράς. Οι εισαγωγείς και οι παραγωγοί των οποίων οι τιμές αναφοράς δεν επηρεάζονται από την παρούσα απόφαση δεν θα λάβουν ατομική κοινοποίηση των αμετάβλητων τιμών αναφοράς τους.
                  
               
                     (9)
                  
                  
                     Συνεπώς, η εκτελεστική απόφαση (ΕΕ) 2020/1604 θα πρέπει να τροποποιηθεί αναλόγως όσον αφορά τις τιμές αναφοράς οκτώ εισαγωγέων και παραγωγών. Η τροποποίηση αφορά μόνο τις σειρές που σχετίζονται με τις τιμές αναφοράς καθενός από τους εν λόγω εισαγωγείς και παραγωγούς, όπως καθορίζονται στο παράρτημα της παρούσας απόφασης.
                  
               
                     (10)
                  
                  
                     Για να ευθυγραμμιστεί η ημερομηνία εφαρμογής των τροποποιήσεων με την ημερομηνία εφαρμογής της εκτελεστικής απόφασης (ΕΕ) 2020/1604, είναι σκόπιμο η παρούσα απόφαση να τεθεί σε εφαρμογή από την 1η Ιανουαρίου 2021.
                  
               
                     (11)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 24 του κανονισμού (ΕΕ) αριθ. 517/2014,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι σειρές 200, 397, 608, 957, 969, 1333, 1365 και 1379 του παραρτήματος της εκτελεστικής απόφασης (ΕΕ) 2020/1604 τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση απευθύνεται στις ακόλουθες επιχειρήσεις:
            
                         
                     
                     
                        Αριθ. μητρώου
                     
                     
                        Επωνυμία επιχείρησης και διεύθυνση
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst,D821
                                 
                              
                                    Frankfurt 65926
                                 
                              
                                    Germany
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves,
                                 
                              
                                    Colombes cedex 92705
                                 
                              
                                    France
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    Ireland
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West ,961
                                 
                              
                                    Schiphol-Oost NL-1117 CE
                                 
                              
                                    Netherlands
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein,3
                                 
                              
                                    Zwolle 8011 CW
                                 
                              
                                    Netherlands
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    United Kingdom
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    United Kingdom
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    United Kingdom
                                 
                              
                  
         
            Άρθρο 3
            Η παρούσα απόφαση εφαρμόζεται από την 1η Ιανουαρίου 2021.
         
         
            Βρυξέλλες, 12 Μαρτίου 2021.
            
               
                  Για την Επιτροπή
               
               Frans TIMMERMANS
               
                  Εκτελεστικός Αντιπρόεδρος
               
            
         
         
            (1)  ΕΕ L 150 της 20.5.2014, σ. 195.
         
            (2)  Εκτελεστική απόφαση (ΕΕ) 2020/1604 της Επιτροπής, της 23ης Οκτωβρίου 2020, για τον καθορισμό, σύμφωνα με τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου, των τιμών αναφοράς για την περίοδο από την 1η Ιανουαρίου 2021 έως την 31η Δεκεμβρίου 2023 για κάθε παραγωγό ή εισαγωγέα που έχει νομίμως διαθέσει υδροφθοράνθρακες στην αγορά της Ένωσης από την 1η Ιανουαρίου 2015 όπως δηλώθηκαν βάσει του εν λόγω κανονισμού (ΕΕ L 364 της 3.11.2020, σ. 1).
         
            (3)  Εκτελεστικός κανονισμός (ΕΕ) 2018/1992 της Επιτροπής, της 14ης Δεκεμβρίου 2018, για την τροποποίηση του εκτελεστικού κανονισμού (ΕΕ) αριθ. 1191/2014 όσον αφορά την υποβολή της έκθεσης με τα στοιχεία που αναφέρονται στο άρθρο 19 του κανονισμού (ΕΕ) αριθ. 517/2014 για τους υδροφθοράνθρακες που διατίθενται στην αγορά στο Ηνωμένο Βασίλειο και στην Ένωση των 27 κρατών μελών (ΕΕ L 320 της 17.12.2018, σ. 25).
         
            (4)  Εκτελεστικός κανονισμός (ΕΕ) αριθ. 1191/2014 της Επιτροπής, της 30ής Οκτωβρίου 2014, για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου (ΕΕ L 318 της 5.11.2014, σ. 5).
      
      
         
            ΠΑΡΑΡΤΗΜΑ
            
               (Εμπορικά ευαίσθητο — δεν δημοσιεύεται)